2f50534e41317bdb279d8d91f098f24c
Θωρακισμένες Πόρτες Ασφαλείας: Ποιες πιστοποιήσεις πρέπει να φέρουν;
--------------------------------------------------------------------


douleutaras.gr
2020.34
* **Πιστοποίηση αντιδιάρρηξης.** Όλες οι θωρακισμένες πόρτες πρέπει διαθέτουν πιστοποίηση αντιδιάρρηξης. Η πιστοποίηση αντιδιάρρηξης κατηγοριοποιείται σε κλάσεις 1-6, σύμφωνα με τα διεθνή πρότυπα. Όσο μεγαλύτερος είναι ο βαθμός, τόσο πιο ασφαλής είναι η πόρτα.
* **Πιστοποίηση θερμομόνωσης- ηχομόνωσης.** Επιπλέον πιστοποιήσεις που πρέπει να κοιτάξεις είναι αυτές της ηχομόνωσης και θερμομόνωσης. Οι πόρτες με πιστοποιητικό αντιδιάρρηξης κλάσης 3 ή παραπάνω θεωρούνται αρκετά ασφαλείς επιλογές και έχουν αρκετά καλή ηχομόνωση και θερμομόνωση.
* **Πιστοποίηση CE.** Η σήμανση αυτή είναι απόδειξη, ότι η θωρακισμένη πόρτα έχει κατασκευαστεί με βάση τα ευρωπαϊκά πρότυπα. Φυσικά, αυτό δε σημαίνει πως έχει υψηλές ιδιότητες αντιδιάρρηξης, αλλά είναι μια πρώτη ένδειξη για την ποιότητα των υλικών.

c563a4fe37cabd53007dd29273f51e76
Ποιοι τύποι θωράκισης υπάρχουν για θωρακισμένες πόρτες ασφαλείας;
-----------------------------------------------------------------


douleutaras.gr
2020.34
Το δεύτερο σημείο που πρέπει να εστιάσεις την προσοχή σου, όταν ψάχνεις θωρακισμένες πόρτες ασφαλείας, είναι ο τύπος θωράκισης. Υπάρχει μονή, διπλή ή τριπλή θωράκιση. Η **μονή θωράκιση** διαθέτει μόνο ένα φύλλο λαμαρίνας στην εξωτερική πλευρά της πόρτας.


Η **διπλή θωράκιση** διαθέτει και αυτή ένα φύλλο λαμαρίνας στην εξωτερική πλευρά, αλλά διαθέτει κι ένα φύλλο λαμαρίνας στην εσωτερική πλευρά. Επιπλέον, στο εσωτερικό φύλλο υπάρχουν δύο νευρώσεις των οκτώ διπλωμάτων η καθεμιά. Συνεπώς, μειώνονται ακόμα περισσότερο οι πιθανότητες να παραβιάσει κάποιος την πόρτα σου.


Τέλος, η **τριπλή θωράκιση** διαθέτει τρία φύλλα λαμαρίνας, ένα εξωτερικά, ένα εσωτερικά κι ένα ενδιάμεσα. Γενικότερα, όσο πιο υψηλή είναι η θωράκιση, τόσο πιο υψηλή ασφάλεια, θερμομόνωση και ηχομόνωση παρέχεται.


fc3b9b003faa0c33ad8a4f3a54ffb5ec
Γιατί να επιλέξεις θωρακισμένες πόρτες με Defender και σύστημα καταπέλτη;
-------------------------------------------------------------------------


douleutaras.gr
2020.34
Όσο σημαντικές είναι η ποιότητα της πόρτας και η θωράκιση, τόσο σημαντικό είναι να υπάρχει ανθεκτική κλειδαριά, ώστε να μην μπορεί εύκολα να διατρηθεί, ή να κοπεί. Μαζί με την κλειδαριά, συνήθως τοποθετείται ένας κύλινδρος ασφαλείας, το defender του κυλίνδρου και ο καταπέλτης.


Η λειτουργία του defender είναι να αυξάνει το βαθμό δυσκολίας σε πιθανή διάρρηξη και του καταπέλτη να ρίχνει τον ειδικό μηχανισμό και να μπλοκάρει όλους τους πύρους στη θέση κλειδώματος σε περίπτωση που ο διαρρήκτης καταφέρει τελικά να σπάσει τον αφαλό της κλειδαριάς.


Είναι απαραίτητο, λοιπόν, για τη μέγιστη ασφάλεια του σπιτιού σου, να επιβεβαιώσεις ότι θα τοποθετηθούν και τα δύο εξαρτήματα.


728cb15e5848a816c2d8fda772e04102
Ποιες είναι οι καλύτερες επενδύσεις για θωρακισμένες πόρτες ασφαλείας;
----------------------------------------------------------------------


douleutaras.gr
2020.34
### **Θωρακισμένες πόρτες με λούστρο MDF**


Αυτή η επένδυση αποτελεί ιδανική επιλογή για θωρακισμένες πόρτες ασφαλείας εσωτερικού χώρου. Είναι πολύ οικονομική, με μεγάλη ανθεκτικότητα στα χτυπήματα και είναι ιδανική για δημιουργία εσωτερικών σχεδίων και μοτίβων. Δεν συνιστάται όμως για εξωτερικούς χώρους, λόγω μικρής αντοχής σε υγρασία.


### **Laminate θωρακισμένες πόρτες**


Με το laminate, μπορείς να ντύσεις την πόρτα σου με ξύλο, μάρμαρο, γρανίτη, εύκολα και οικονομικά. Επιπλέον, το laminate έχει μεγάλη αντοχή στα χτυπήματα και το χρόνο, δυστυχώς όμως δεν είναι ανθεκτικό σε υγρασία, άνω του ποσοστού 60%. Αν, λοιπόν, μένεις σε πόλη με αρκετή υγρασία, το laminate είναι ιδανικό μόνο για την επένδυση της εσωτερικής πόρτας ασφαλείας σου.


### **Θωρακισμένες πόρτες με αλουμίνιο**


Το αλουμίνιο είναι το κατεξοχήν ανθεκτικό υλικό, αντέχει τα χτυπήματα, τις αντίξοες καιρικές συνθήκες και είσαι σίγουρος πως δεν θα πάθει τίποτα απολύτως. Παράλληλα, μπορείς να επιλέξεις μέσα από μια τεράστια ποικιλία, το χρώμα που ταιριάζει στη πόρτα σου και να δώσεις λίγο χρώμα στο χώρο σου. Ωστόσο, κάποιοι δεν το επιλέγουν, γιατί οι θωρακισμένες πόρτες ασφαλείας έχουν πιο υψηλές τιμές, αν διαθέτουν επένδυση αλουμινίου.


0ea8ef93267c6089b5ac81957ff07626
Γιατί να επιλέξεις τεχνικό του Douleutaras.gr για τοποθέτηση θωρακισμένης πόρτας;
---------------------------------------------------------------------------------


douleutaras.gr
2020.34
Οι επαγγελματίες της πλατφόρμας μας είναι η καλύτερη επιλογή για την τοποθέτηση θωρακισμένης πόρτας στο σπίτι σου, για εσωτερικό, ή εξωτερικό χώρο. Με το σύγχρονο εξοπλισμό τους, θα ολοκληρώσουν άμεσα την εργασία και σε προσιτές τιμές.


Αν, λοιπόν, θέλεις να εγκαταστήσεις άμεσα θωρακισμένες πόρτες ασφαλείας, είμαστε στη διάθεσή σου. Οι τεχνικοί μας θα σε βοηθήσουν να **επιλέξεις**, να **εγκαταστήσεις** και να **συντηρήσεις** τη θωρακισμένη πόρτα ασφαλείας στο σπίτι σου, εύκολα και οικονομικά. Καταχώρησε την εργασία σου στην πλατφόρμα μας και πάρε τις πιο συμφέρουσες προσφορές!

